text: Politiet tog igen menneske-smuglere 
  22 september 2014 kl. 10.10
  Igen i går søndag blev menneskesmuglere taget på fersk gerning på motorvejen mellem grænsen og Kolding.
  Søndag eftermiddag blev menneskesmuglerne afsløret, da en patrulje fra Udlændingekontrolafdelingen i Padborg spottede den bil, de kørte i på motorvejen. I bilen var fem syriske statsborgere tre voksne og to børn.
  Menneskesmuglerne, en 52-årig syrisk mand og en 50-årig syrisk kvinde vil mandag blive fremstillet i grundlovsforhør ved Retten i Sønderborg.
  